《冬日过朝天宫》
明代·袁炜

萧瑟严宫万木稀，下方炉定冻烟微。
风将云磬随行佩，松漏冰花著羽衣。
北市无喧知地迥，西山渐染觉春归。
老年数欲寻玄理，不但朝仪叩此扉。

作者简介：（1508—1565）明浙江慈溪人，字懋中，号元峰。嘉靖十七年进士。授编修，进侍读。久之直西苑，撰青词，最称旨。擢侍讲学士，超拜礼部尚书。恃才倨傲，甚为朝官及门人所厌恨。四十年，以户部尚书兼武英殿大学士，入阁典机务。时称青词宰相。有《袁文荣诗略》。